pythainlp/thai-wiki-dataset-v3 huggingface dataset:
X-Man ปริศนาเขาคือใคร

เอกซ์-แมน ปริศนาเขาคือใคร (X맨; X-Man) เป็นรายการเกมโชว์จากประเทศเกาหลีใต้ ทางช่อง SBS ประเทศเกาหลีใต้ ออกอากาศครั้งแรกทางเมื่อวันที่ 8 พฤศจิกายน พ.ศ. 2546 ถึง 8 เมษายน พ.ศ. 2550 ในช่วง Real Situation Sunday ของทุกวันอาทิตย์ ในประเทศไทยออกอากาศครั้งแรกเมื่อวันที่ (21 เมษายน พ.ศ. 2550 ถึง 16 มกราคม พ.ศ. 2553 ) ทางช่อง True X-Zyte ของทรูวิชันส์ ผู้ดำเนินรายการโดย ยู แจซอก (Yu Jae-seok (MC Yoo/MC 유)) รายการนี้ได้ยุติการออกอากาศไปแล้วโดยเทปสุดท้ายออกอากาศเมื่อวันที่ 8 เมษายน พ.ศ. 2550
== พิธีกร ==
ฤดูกาลในที่นี้ ใช้ตามฤดูกาลที่ฉายทางช่อง SBS
=== X-MAN ===
==== ฤดูกาลที่ 1 ====
ผู้ดำเนินรายการ: คิม เจ ดง (Kim Jae Dong)
คัง ทีม (Kang Team) : คัง โฮ ดง (Kang Ho Dong)
ยู ทีม (Yu Team) : ยู แจซอก (Yu Jae Seok)
==== ฤดูกาลที่ 2 ====
ผู้ดำเนินรายการ: ยู แจ ซก (Yu Jae Seok)
คัง ทีม (Kang Team) : คัง โฮ ดง (Kang Ho Dong)
คิม ทีม (Kim Team) : คิม เจ ดง (Kim Jae Dong)
==== ฤดูกาลที่ 3-23 ====
ผู้ดำเนินรายการ: ยู แจ ซก (Yu Jae Seok)
คัง ทีม (Kang Team) : คัง โฮ ดง (Kang Ho Dong)
คิม ทีม (Kim Team) : คิม เจ ดง (Kim Jae Dong)
==== ฤดูกาลที่ 24-34 ====
ผู้ดำเนินรายการ: ยู แจ ซอก (Yu Jae Seok)
คัง ทีม (Kang Team) : คัง โฮ ดง (Kang Ho Dong)
กง ทีม (Gong Team) : กง ฮย็อน จิน (Gong Hyeong Jin)
ฤดูกาล ที่ 28 กับ 33 ไม่มีออกอากาศในไทย
==== ฤดูกาลที่ 35-59 ====
ผู้ดำเนินรายการ: ยู แจ ซก (Yu Jae Seok)
คัง ทีม (Kang Team) : คัง โฮ ดง (Kang Ho Dong)
พัค ทีม (Park Team) : พัค คยอง ริม (Park Kyung Lim)
ฤดูกาลที่ 38-40 ไม่มีออกออากศในไทย
==== ฤดูกาลที่ 60-70 ====
ผู้ดำเนินรายการ: ยู แจ ซอค (Yu Jae Seok)
คัง ทีม (Kang Team) : คัง โฮ ดง (Kang Ho Dong)
ลี ทีม (Lee Team) : อี ฮยอค แจ (Lee Hyuk Jae)
ฤดูกาลที่ 61-62 ไม่มีออกอากาศในไทย
=== NEW X-MAN ===
==== ฤดูกาลที่ 1-20 ====
ผู้ดำเนินรายการ: ยู แจ ซอค (Yu Jae Seok)
คัง ทีม (Kang Team) : คัง โฮ ดง (Kang Ho Dong)
อี ทีม (Lee Team) : อี ฮยอค แจ (Lee Hyuk Jae)
== รูปแบบรายการ ==
ผู้เข้าแข่งขันโดยส่วนใหญ่จะเป็นดารา นักร้อง และนักแสดง และ 1 ใน 16 ผู้เข้าแข่งขัน จะมี 1 คนเท่านั้นที่จะได้เป็น X-Man ตอนต้นรายการจะทำการต่อสายถึงทีมงาน ผู้เข้าแข่งขันคนที่ได้ยินคำว่า "คุณได้รับเลือกให้เป็น....X-man" คนนั้นจะต้องทำภารกิจในเกมเพื่อทำลายโอกาสทุกอย่าง
ผู้เข้าแข่งขันทั้ง 16 คน จะทำการโหวต หาบุคคลที่ถูกสงสัยว่าเป็น X-man ใครที่คะแนนมากที่สุด จะต้องทำการสแกนมือ แต่ถ้าบุคคลนี้ไม่ใช่ X-man ผู้ที่มีคะแนนรองลงมาจะต้องขึ้นไปสแกนมือเรื่อยๆ ตามลำดับคะแนนที่ได้จนกว่าจะหา X-man เจอ โดยเงินรางวัลที่จะนำไปบริจาคมีเงื่อนไขว่า หากทาย X-man ถูกในครั้งแรก เงินรางวัลนี้จะถูกนำไปบริจาคในนามผู้ร่วมรายการทุกคน แต่ถ้าทายถูกตั้งแต่ครั้งที่ 2 ขึ้นไป เงินรางวัลจะถูกนำไปบริจาคในนามของผู้ที่เป็น X-man แต่เพียงผู้เดียว
สำหรับรูปแบบของ New X-man นั้น กติกาก็คือ จะมีผู้ร่วมแข่งขันทั้งหมด 11 คน โดยในตอนต้นรายการ จะมีหัวข้อโพลล์ของแต่ละครั้ง โดยให้คนในวงการบันเทิง 100 คนร่วมกันโหวต ผู้เข้าแข่งขันที่ได้คะแนนโหวตจากโพลล์มากที่สุดเป็นอันดับที่ 1 จะได้เป็น X-man ในครั้งนั้น และทีมที่มี X-man อยู่ในทีม จะเป็นฝ่ายที่แพ้ไป
รายการโทรทัศน์ช่องเอสบีเอส‎
เกมโชว์เกาหลีใต้
รายการโทรทัศน์ที่เริ่มออกอากาศตั้งแต่ พ.ศ. 2546
รายการโทรทัศน์ที่ยุติการออกอากาศในปี พ.ศ. 2550
สงครามบัญญัตินามวีรบุรุษ

สงครามบัญญัตินามวีรบุรุษ (出口のない海 , Sea Without Exit) เป็นภาพยนตร์ย้อนยุค ที่นำเสนอเรื่องราวของตัวละคร ที่มีชีวิตอยู่ในช่วงสมัยสงครามมหาสมุทรแปซิฟิกหรือ สงครามมหาเอเชียบูรพา เป็นเรื่องราวของเหล่าชายหนุ่มชาวญี่ปุ่นที่ตัดสินใจละทิ้งความฝันของตน และเข้าร่วมเป็นทหารในกองทัพ
== เนื้อเรื่อง ==
โคจิ นามิกิ เป็นพิชเชอร์ฝีมือดี เขาต้องสูญเสียความสามารถที่จะขว้างลูกไป เนื่องจากการบาดเจ็บของร่างกาย อย่างไรก็ตาม เขายังคงพยายามพัฒนาหาเทคนิค และวิธีการการขว้างลูกของตนเองอย่างต่อเนื่อง แต่ทว่าเมื่อเกิดสงครามมหาเอเชียบูรพา และญี่ปุ่นเข้าสู่สงครามอย่างเต็มตัว ก็ทำให้บรรดาชายหนุ่มอย่างนามิกิและเพื่อนๆ ตัดสินใจละทิ้งความฝัน ทิ้งครอบครัวและคนรักไว้เบื้องหลัง เพื่อเข้าร่วมเป็นทหารในกองทัพ
แต่ละคนต่างแยกย้ายกันไปประจำกรมกองต่างๆ ส่วนนามิกิได้ตัดสินใจสมัครเข้าร่วมกับกองทัพเรือ และอาสาเข้าร่วมเป็นทหารสังกัด "ไคเทน" หรือปฏิบัติการตอร์ปิโดมนุษย์ โดยไคเทนนี้มีลักษณะเป็นเรือดำน้ำขนาดเล็ก ที่ใช้การบังคับโดยคนเพียงคนเดียว ภายในจะบรรจุระเบิดไว้ เมื่อไคเทนพุ่งชนเรือของฝ่ายศัตรู ก็จะสามารถก่อความเสียหายและอาจจมเรือเหล่านั้นลงได้
สิ่งหนึ่งที่สำคัญคือ เมื่อไคเทนติดเครื่องเพื่อปฏิบัติการแล้ว จะไม่สามารถถอยหลัง หรือล้มเลิกได้ สิ่งเดียวที่รอชายหนุ่มเหล่านี้อยู่มีเพียงความตายเท่านั้น พวกเขาต่างก็รู้และเข้าใจความจริงในข้อนี้ดี แม้จะลังเล สับสนและหวาดกลัว แต่พวกเขาก็ตัดสินใจเข้าร่วมปฏิบัติการนี้ โดยหวังว่าหนึ่งชีวิตของตนจะเป็นส่วนหนึ่งที่สามารถปกป้องประเทศชาติ และบุคคลอันเป็นที่รัก ที่กำลังรอคอยอยู่เบื้องหลังได้
== ตัวละคร ==
โคจิ นามิกิ รับบทโดย เอบิโซ อิชิคาวะ
คาซุยะ คิตะ รับบทโดย ยูสุเกะ อิเซะยะ
มินาโกะ นารุมิ รับบทโดย จุริ อุเอะโนะ
== แหล่งข้อมูลอื่น ==
Siamzone - สงครามบัญญัตินามวีรบุรุษ
DVD Website - J-Bics Sea Without Exit 
ภาพยนตร์ที่ออกฉายในปี พ.ศ. 2549
ภาพยนตร์ญี่ปุ่น
ฟลายทูเดอะสกาย

ฟลายทูเดอะสกาย (Fly to the Sky; 플라이 투 더 스카이) เป็นดูโออาร์แอนด์บีสัญชาติเกาหลีใต้ที่ประกอบด้วยฮวานฮีและไบรอัน จู เริ่มวางตลาดในฐานะไอดอลเคป็อป ต่อมาทั้งคู่ได้พัฒนาภาพลักษณ์ที่เป็นผู้ใหญ่มากขึ้นและกลายเป็นหนึ่งในกลุ่มอาร์แอนด์บีที่ได้รับความนิยมมากที่สุดในเกาหลีใต้ ทั้งคู่ได้ออกสตูดิโออัลบั้ม 9 อัลบั้มตั้งแต่เปิดตัวในปี 1999
== ประวัติ ==
== ผลงานเพลง ==
อัลบั้มเต็ม
Day By Day (1999)
The Promise (2001)
Sea of Love (2002)
Missing You (2003)
Gravity (2004)
Transition (2005)
No Limitations (2007)
Decennium (2009)
Continuum (2014)
เอกซ์เทนเดดเพลย์
Love & Hate (2015)
Your Season (너의 계절) (2017)
== อ้างอิง ==
วงกลุ่มสองสัญชาติเกาหลีใต้
กลุ่มดนตรีที่ก่อตั้งในปี พ.ศ. 2542
บอยแบนด์เกาหลีใต้
กลุ่มดนตรีเคป็อป
กลุ่มดนตรีจากโซล
ศิลปินสังกัดเอสเอ็มเอนเตอร์เทนเมนต์
ผู้ชนะมามาอะวอดส์
ผู้ชนะเมลอนมิวสิกอะวอดส์
รายชื่อสถานีรถไฟ สายตะวันออก

รายชื่อสถานีรถไฟและที่หยุดรถ สายตะวันออก มีจำนวน 79 สถานี
หมายเหตุ: ที่หยุดรถ หมายถึง สถานีรถไฟที่ไม่มีอาคารสถานีและนายสถานีประจำ แต่อาจมีที่พักผู้โดยสารและที่ขายตั๋วแบบไม่ใช้คอมพิวเตอร์ ซึ่งอาจถูกยุบเลิกหรือตั้งใหม่ได้ ที่หยุดรถบางที่อาจไม่มีรถหยุดเลยแม้แต่รถธรรมดา สำหรับสถานีทุกแห่ง รถธรรมดาจะหยุดทุกสถานี
รถเร็ว จะหยุดเป็นบางสถานี รถด่วนและด่วนพิเศษ จะหยุดห่างขึ้นตามศักดิ์ของขบวน
== รายชื่อสถานีรถไฟ ==
=== กรุงเทพ (หัวลําโพง) – ด่านพรมแดนบ้านคลองลึก ===
=== ชุมทางฉะเชิงเทรา – จุกเสม็ด ===
=== ชุมทางศรีราชา – แหลมฉบัง (ศช.–ฉบ.) ===
=== ชุมทางเขาชีจรรย์ – มาบตาพุด (ชจ.–าพ.) ===
=== ชุมทางคลองสิบเก้า – ชุมทางแก่งคอย (สเ.–กค.) ===
=== มักกะสัน – แม่น้ำ (มส.–มน.) ===
== อ้างอิง ==
== แหล่งข้อมูลอื่น ==
ฝ่ายการเดินรถ การรถไฟแห่งประเทศไทย. บัญชีรายชื่อสถานี/ที่หยุดรถ/ป้ายหยุดรถ/ระยะทาง/ชั้นสถานี/สังกัด. ม.ป.ท. (ไม่ปรากฏสถานที่พิมพ์), 2553 
สถานีรถไฟ สายตะวันออก
โยชิโกะ นากายามะ

โยชิโกะ นากายามะ (; เกิด: 16 มกราคม พ.ศ. 2379 — ตาย: 5 ตุลาคม พ.ศ. 2450) เป็นนางสนองพระโอษฐ์ และพระสนมเอกในจักรพรรดิโคเม และเป็นพระราชชนนีในจักรพรรดิเมจิ 
== ประวัติ ==
โยชิโกะ นากายามะ เป็นบุตรสาวของทาดายาซุ นากายามะ (中山 忠能) เสนาบดีฝ่ายขวา  ทั้งเป็นว่านเครือของตระกูลฟูจิวาระ ส่วนมารดาชื่อไอโกะ มัตสึระ (松浦 愛子) บุตรสาวคนที่สิบเอ็ดของเซซัง มัตสึระ (松浦 静山) ผู้เป็นไดเมียวแห่งฮิราโดะ โยชิโกะมีพี่ชายร่วมบิดามารดาสองคนคือ ชูไอ (忠愛) และทาดามิตสึ (忠光)
โยชิโกะเกิดในเกียวโต เริ่มถวายตัวสนองพระเดชพระคุณขณะมีอายุได้ 16 ปี และรับราชการเป็นพระสนมในจักรพรรดิโคเมเมื่อวันที่ 22 กันยายน พ.ศ. 2395 โดยให้ประสูติกาลพระราชโอรสพระองค์ใหญ่นามเจ้าชายมุตสึฮิโตะ (睦仁) ณ นิวาสถานเดิมของบิดานอกพระราชวังหลวงเกียวโต ที่กาลต่อมาพระโอรสพระองค์นั้นได้สืบราชสมบัติเป็นจักรพรรดิเมจิ (明治天皇) ห้าปีหลังให้ประสูติกาล พระสนมโยชิโกะจึงได้เข้าไปพำนักในพระราชวังร่วมกับพระราชโอรส
หลังการปฏิรูปเมจิ พระสนมโยชิโกะได้ย้ายมายังโตเกียวเมืองหลวงใหม่เมื่อปี พ.ศ. 2413 ตามพระราชประสงค์ พระสนมโยชิโกะเสียชีวิตลงเมื่อวันที่ 5 ตุลาคม พ.ศ. 2450 สิริอายุ 71 ปี มีการปลงศพ ณ ป่าช้าโทชิมางาโอกะ เขตบุงเกียว กรุงโตเกียว
== เครื่องราชอิสริยาภรณ์ ==
พ.ศ. 2443 — เครื่องราชอิสริยาภรณ์รัตนมงกุฎ ชั้นที่ 1
== อ้างอิง ==
== แหล่งข้อมูลอื่น ==
บาทบริจาริกาในราชสำนักญี่ปุ่น
ตระกูลฟูจิวาระ
บุคคลในยุคเอโดะ
บุคคลจากเกียวโต
จักรพรรดิเมจิ
โรงแรมรัตนโกสินทร์

โรงแรมรัตนโกสินทร์ หรือ รอยัลรัตนโกสินทร์ (Royal Rattanakosin Hotel) เป็นโรงแรมเก่าแก่ตั้งอยู่บริเวณถนนราชดำเนิน เขตพระนคร กรุงเทพมหานคร เริ่มก่อสร้างเมื่อปี พ.ศ. 2485 และได้เปิดอย่างเป็นทางการครั้งแรกเมื่อวันที่ 24 มิถุนายน พ.ศ. 2486 โดยมีจอมพล ป. พิบูลสงคราม เป็นประธานเปิด โดยการบริหารงานของสำนักงานทรัพย์สินส่วนพระมหากษัตริย์ ต่อมาปี พ.ศ. 2513 บริษัท อิทธิผล จำกัด ได้เช่าดำเนินกิจการโรงแรมเรื่อยมา มีผู้จัดการคนแรกคือ นายยี่ทวน กาญจนนัค (สุรพงศ์ กาญจนนัค) โรงแรมรัตนโกสินทร์ได้รับการยกย่องให้เป็นหนึ่งในโรงแรมที่สวยที่สุดและทันสมัยที่สุดแห่งหนึ่งในสมัยนั้น ด้วยการขึ้นชื่อว่าเป็นโรงแรม 5 ดาว มีห้องพักถึง 45 ห้อง โดยแต่ละห้องตกแต่งด้วยเฟอร์นิเจอร์ลวดลายกนกทองที่สวยงาม และรูปทรงภายนอกอาคารที่เป็นตึกสมัยใหม่ทรงเหลี่ยม
ในช่วงแรกโรงแรมมีแนวโน้มที่จะขาดทุน เนื่องจากอยู่ในช่วงระหว่างสงครามโลกครั้งที่ 2 ทำให้นักทักเที่ยวได้ลดหายไปมาก จนเมื่อสงครามสิ้นสุดลง ในเดียวกันนี้เอง รัฐบาลได้จัดโรงแรมรับรองแห่งนี้เพื่อเป็นที่พักของนายทหารอังกฤษ และทหารอเมริกัน เมื่อทหารเหล่านี้เดินทางออกไปหมด แขกส่วนใหญ่จึงเหลือแต่เพียงเจ้าหน้าที่สถานทูตและเศรษฐีเท่านั้น ต่อมานายเสียง และ นายโหง๊วเอ๊งตั้ง นักธุรกิจชาวจีนเชื้อสายไหหลำ ได้ทำการเช่ากิจการแล้วดำเนินการเปลี่ยนชื่อใหม่เป็น "โรงแรมรอยัล (โรงแรมรัตนโกสินทร์)" 
ปัจจุบันโรงแรมแห่งนี้ได้ต้อนรับนักท่องเที่ยวทั้งชาวไทยและชาวต่างชาติ มีจุดเด่นที่สำคัญคือที่ตั้งซึ่งติดกับพระบรมมหาราชวัง วัดพระศรีรัตนศาสดาราม และท้องสนามหลวง โรงแรมรัตนโกสินทร์ยังเป็นโรงแรมที่มีความสำคัญทางประวัติศาสตร์การเมืองไทยมาอย่างยาวนานนับตั้งแต่ภายหลังปฏิวัติสยาม พ.ศ. 2475 จนถึงพฤษภาทมิฬ พ.ศ. 2535 เป็นโรงแรมที่อยู่คู่กับถนนราชดำเนินเพียงแห่งเดียวในบริเวณนั้นและยังเป็นหนึ่งในโรงแรมที่เก่าแก่ที่สุดแห่งหนึ่งในเขตพระนคร 
== อ้างอิง ==
รัตนโกสินทร์
เศรษฐกิจของเขตพระนคร
สิ่งก่อสร้างโดยจิตรเสน อภัยวงศ์
สิ่งก่อสร้างในเขตพระนคร
จูน ทาลาเป้

จูน ทาลาเป้ (Jun Talape) นักมวยสากลชาวฟิลิปปินส์ เกิดเมื่อ 14 ตุลาคม พ.ศ. 2528 ที่ อับรา ประเทศฟิลิปปินส์ สถิติการชก 31 ครั้ง ชนะ 21 (น็อค 8) เสมอ 1 แพ้ 9
== ประวัติ ==
ทาลาเป้ขึ้นชกมวยสากลครั้งแรกเมื่อ 14 ธันวาคม พ.ศ. 2545 แพ้คะแนน เบเนดิกซ์ ซุยโก จากนั้นก็ขึ้นชกชนะรวดมาตลอดที่ฟิลิปปินส์ จนได้มาชิงแชมป์ PABA รุ่นซูเปอร์ฟลายเวทในไทยเมื่อ 7 ธันวาคม พ.ศ. 2547 แพ้คะแนน คมฤทธิ์ สามเคแบตเตอรี ไม่ได้แชมป์ เมื่อกลับไปชกที่ฟิลิปปินส์ ทาลาเป้ก็คว้าแชมป์ฟิลิปปินส์รุ่นซูเปอร์ฟลายเวทมาครองได้เมื่อ 2 เมษายน พ.ศ. 2548 ชนะน็อค เอ็ดมุนด์ โนนอง เดวิลลีเรส ยก 5 แต่พอป้องกันแชมป์ครั้งแรกก็เสียแชมป์ให้เอ็ดการ์ คาร์บินจันโดยเป็นฝ่ายแพ้คะแนนไปเมื่อ 17 กันยายน พ.ศ. 2548 หลังจากเสียแชมป์ ทาลาเป้ได้ชิงแชมป์อีกสองครั้งแต่ไม่สำเร็จ คือชิงแชมป์เงารุ่นซูเปอร์ฟลายเวท WBC ที่แอฟริกาใต้เมื่อ 10 กุมภาพันธ์ พ.ศ. 2549 แพ้น็อค มาซิบูเลเล มาเกปูลา ยก 6 และชิงแชมป์ WBO เอเชียรุ่นซูเปอร์แบนตัมเวทที่ว่างเมื่อ 30 พฤศจิกายน พ.ศ. 2549 แพ้คะแนน สด ปูนนกอินทรียิม
ต่อมาทาลาเป้ได้ครองแชมป์ฟิลิปปินส์รุ่นซูเปอร์แบนตัมเวทเมื่อ 14 พฤศจิกายน พ.ศ. 2550 ชนะคะแนน แจ๊ค วีราโนได้แชมป์มาครอง ป้องกันตำแหน่งได้ 2 ครั้ง ก็มาชิงแชมป์ OPBF รุ่นซูเปอร์แบนตัมเวทในไทย แพ้คะแนน เวทย์ ศักดิ์เมืองแกลง เมื่อ 5 กันยายน พ.ศ. 2551 และมาชิงแชมป์ WBC เอเชียรุ่นเฟเธอร์เวทเมื่อ 6 พฤศจิกายน พ.ศ. 2552 แพ้น็อค ชลธาร อ.อุกฤษณ์ ยก 2 ต่อมา ทาลาเป้ได้ครองแชมป์เงารุ่นเฟเธอร์เวท WBC เมื่อ 5 มีนาคม พ.ศ. 2554 โดยชิงแชมป์ที่ว่าง ชนะคะแนน เอลเมอร์ เลกาเรีย แต่พอป้องกันแชมป์ครั้งแรกก็เสียแชมป์ แพ้น็อค วิโอเรล ซีเมียน ยก 9 ที่โรมาเนียเมื่อ 9 กรกฎาคม พ.ศ. 2554 จากนั้น ทาลาเป้ขึ้นชิงแชมป์ OPBF รุ่นซูเปอร์เฟเธอร์เวทเมื่อ 16 กันยายน พ.ศ. 2554 แพ้คะแนน โรนัลด์ ปอนตีญัส ที่ ฟิลิปปินส์ จากนั้นก็แขวนนวมไป
== เกียรติประวัติ ==
แชมป์ฟิลิปปินส์รุ่นซูเปอร์ฟลายเวท (2548)
แชมป์ฟิลิปปินส์รุ่นแบนตัมเวท (2550 – 2551)
แชมป์ฟิลิปปินส์รุ่นซูเปอร์แบนตัมเวท (2552)
แชมป์เงารุ่นเฟเธอร์เวท WBC
* ชิง 5 มีนาคม 2554  ชนะคะแนน เอลเมอร์ เลกาเรีย
* เสียแชมป์ 9 กรกฎาคม 2554 แพ้น็อค วิโอเรล ซีเมียน ยก 9 ที่ โรมาเนีย
เคยชิงแชมป์ต่อไปนี้แต่ไม่สำเร็จ
* ชิงแชมป์ PABA รุ่นซูเปอร์ฟลายเวทเมื่อ 7 ธันวาคม 2547 แพ้คะแนน คมฤทธิ์ สามเคแบตเตอรี่ ที่ กทม.
*  ชิงแชมป์เงารุ่นซูเปอร์ฟลายเวท WBC เมื่อ 10 กุมภาพันธ์ 2549 แพ้น็อค มาซิบูเลเล มาเกปูลา ที่ แอฟริกาใต้
* ชิงแชมป์ WBO เอเชียรุ่นซูเปอร์แบนตัมเวทเมื่อ 30 พฤศจิกายน 2549 แพ้คะแนน สด ลูกหนองยางทอย ที่พังงา
* ชิงแชมป์ OPBF รุ่นจูเนียร์เฟเธอร์เวทเมื่อ 5 กันยายน 2551 แพ้คะแนน เวทย์ ศักดิ์เมืองแกลงที่ อุดรธานี
* ชิงแชมป์ WBC เอเชียรุ่นเฟเธอร์เวทเมื่อ 6 พฤศจิกายน  2552 แพ้น็อค ชลธาร อ.อุกฤษณ์ ยก 2
* ชิงแชมป์ OPBF รุ่นซูเปอร์เฟเธอร์เวทเมื่อ 16 กันยายน 2554 แพ้คะแนน โรนัลด์ ปอนตีญัส ที่ ฟิลิปปินส์
== อ้างอิง ==
สถิติการชก boxrec.com  
นักมวยสากลชาวฟิลิปปินส์รุ่นซูเปอร์ฟลายเวท
นักมวยสากลชาวฟิลิปปินส์รุ่นแบนตัมเวท
นักมวยสากลชาวฟิลิปปินส์รุ่นซูเปอร์แบนตัมเวท
 แชมป์เงา WBC
 แชมป์มวยสากลประเทศฟิลิปปินส์
บุคคลจากจังหวัดอาบรา
ร็อบบี ราฮังเมตัง

ร็อบบี ราฮังเมตัง (Robby Rahangmetang) นักมวยสากลชาวอินโดนีเซีย สถิติการชก 24 ครั้ง ชนะ 12 (น็อค 4) แพ้ 12
== ประวัติ ==
ราฮังเมตังขึ้นชกมวยสากลอาชีพครั้งแรกเมื่อ 18 กุมภาพันธ์ พ.ศ. 2531 โดยเป็นการชิงแชมป์อินโดนีเซียรุ่นแบนตัมเวทที่ว่าง ปรากฏว่าเป็นฝ่ายแพ้คะแนนลิตเติล โฮลเมส จากนั้นขึ้นชกอีก 6 ครั้ง โดยเป็นฝ่ายชนะ 4 ครั้ง จึงได้ชิงแชมป์อินโดนีเซียรุ่นซูเปอร์แบนตัมเวทใน พ.ศ. 2532 ถึงสองครั้ง แต่ก็แพ้คะแนนไซปา โมโนดไปทั้งสองครั้ง
ราฮังเมตัง ขึ้นชกชนะรวดอีกสามครั้งรวมทั้งชนะน็อคทมิฬ ศิษย์สีหมอก ยก 6 ด้วย ก่อนจะมาชกแพ้คะแนนโนรี จ๊อกกี้ยิม ที่สมุทรปราการเมื่อ พ.ศ. 2533 จากนั้น ราฮังเมตังขึ้นชิงแชมป์อินโดนีเซียรุ่นเฟเธอร์เวทอีกครั้งเมื่อ 12 มกราคม พ.ศ. 2534 ปรากฏว่าครั้งนี้เป็นฝ่ายชนะน็อค เวนาน ยูรังกา ยก 8 ได้ครองแชมป์ จากนั้นขึ้นชิงแชมป์ OPBF รุ่นเดียวกันนี้ที่ว่าง เมื่อ 11 มิถุนายน พ.ศ. 2534 ปรากฏว่าเป็นฝ่ายแพ้น็อค คริส ซากิต นักชกฟิลิปปินส์ยก 6 ที่อินโดนีเซีย
ราฮังเมตังหยุดชกไปสองปี กลับมาชกอีกครั้งใน พ.ศ. 2536 โดยเป็นการเดินสายไปชกนอกรอบในต่างประเทศทั้งออสเตรเลีย เม็กซิโก ฟิลิปปินส์ และไทย ซึ่งมักจะแพ้มากกว่าชนะ รวมทั้งมาชกแพ้น็อคยอดสนั่น ส.นันทชัย เมื่อ 16 กุมภาพันธ์ พ.ศ. 2540 จากนั้น ขึ้นชิงแชมป์อินโดนีเซียรุ่นเฟเธอร์เวท เมื่อ 28 ตุลาคม พ.ศ. 2540 ชนะคะแนน ซาลิม อายูบา ได้แชมป์มาครองอีก แล้วมาชิงแชมป์ PABA รุ่นเฟเธอร์เวทเมื่อ 6 เมษายน พ.ศ. 2541 แพ้น็อค ฉมวกเพชร ช่อชะมวง ยก 5 ที่กทม. และขึ้นชิงแชมป์ IBF แพนแปซิฟิกรุ่นไลท์เวทเมื่อ 28 พฤษภาคม พ.ศ. 2543 แพ้น็อค ยูน ดองชุล ยก 1 จากนั้นจึงแขวนนวมไป
== เกียรติประวัติ ==
แชมป์อินโดนีเซียรุ่นเฟเธอร์เวท (2534, 2540)
เคยชิงแชมป์ต่อไปนี้แต่ไม่สำเร็จ
* ชิงแชมป์ OPBF รุ่นเฟเธอร์เวท เมื่อ 11 มิถุนายน 2534 แพ้น็อค คริส ซากิต ยก 6 ที่ อินโดนีเซีย
* ชิงแชมป์ PABA รุ่นเฟเธอร์เวทเมื่อ 6 เมษายน 2541 แพ้น็อค ฉมวกเพชร ช่อชะมวง ยก 5 ที่ กทม.
* ชิงแชมป์ IBF แพนแปซิฟิกรุ่นไลท์เวท เมื่อ 28 พฤษภาคม พ.ศ. 2543 แพ้น็อค ยูน ดองชุล ยก 1 ที่เกาหลีใต้
== อ้างอิง ==
สถิติการชก boxrec.com  
นักมวยสากลชาวอินโดนีเซีย
แชมป์มวยสากลประเทศอินโดนีเซีย
ซีซา ทาโฮ

ซีซา ทาโฮ (Sisa Taho) นักมวยสากลชาวแอฟริกาใต้ สถิติการชก 9 ครั้ง ชนะ 3 (น็อค 1) เสมอ 3 แพ้ 3
== เกียรติประวัติ ==
เคยชิงแชมป์ต่อไปนี้แต่ไม่สำเร็จ
* ชิงแชมป์โลกรุ่นแบนตัมเวท WBF เมื่อ 4 เมษายน 2540 แพ้น็อค ฟ้าประกอบ รักเกียรติยิม ยก 2 ที่ เชียงใหม่
== อ้างอิง ==
สถิติการชก boxrec.com 
นักมวยสากลชาวแอฟริกาใต้
จอห์น ฮาว

จอห์น ฮาว (John Howe) เป็นศิลปินนักวาดภาพประกอบหนังสือชาวแคนาดา เกิดเมื่อวันที่ 21 สิงหาคม ค.ศ. 1957 ที่เมืองแวนคูเวอร์ บริติชโคลัมเบีย ประเทศแคนาดา หลังจากจบชั้นมัธยมเพียงหนึ่งปี เขาก็ไปเรียนต่อวิทยาลัยที่ Strasbourg ประเทศฝรั่งเศส และจบการศึกษาจาก École des Arts Décoratifs ปัจจุบันอาศัยอยู่ในประเทศสวิตเซอร์แลนด์
จอห์น ฮาว มีชื่อเสียงจากการสร้างผลงานจากวรรณกรรมต่างๆ ของ เจ. อาร์. อาร์. โทลคีน โดยเฉพาะเรื่อง ลอร์ดออฟเดอะริงส์ เขายังเป็นผู้วาดภาพประกอบให้กับเกมกระดานชุดลอร์ดออฟเดอะริงส์ของ Reiner Knizia ด้วย ระหว่างปี ค.ศ. 1996-2003 ฮาวได้วาดภาพมากมายเกี่ยวกับลอร์ดออฟเดอะริงส์ แผนที่มิดเดิลเอิร์ธ ภาพในเดอะฮอบบิท และซิลมาริลลิออน นอกเหนือจากนี้เขายังวาดภาพจากตำนานปรัมปรา เช่นตำนานวีรบุรุษแองโกล-แซกซอน เรื่อง เบวูล์ฟ และวรรณกรรมแฟนตาซีต่างๆ อีกมาก
ฮาวและ อลัน ลี ได้เป็นหัวหน้าทีมออกแบบศิลป์ของภาพยนตร์ไตรภาคลอร์ดออฟเดอะริงส์ ของปีเตอร์ แจ็คสัน ต่อมายังได้เป็น conceptual designer ในภาพยนตร์ อภินิหารตำนานแห่งนาร์เนีย
== แหล่งข้อมูลอื่น ==
เว็บไซต์ทางการของจอห์น ฮาว
งานนิทรรศการของจอห์น ฮาว ในปี ค.ศ. 2007 
ศิลปินชาวแคนาดา
บุคคลจากแวนคูเวอร์
เท็ด แนสมิธ

เท็ด แนสมิธ (Ted Nasmith) เป็นศิลปินนักวาดภาพชาวแคนาดา มีชื่อเสียงจากการวาดภาพประกอบผลงานวรรณกรรมต่าง ๆ ของเจ. อาร์. อาร์. โทลคีนในปกรณัมชุดมิดเดิลเอิร์ธ ได้แก่ ซิลมาริลลิออน ลอร์ดออฟเดอะริงส์ และ เดอะฮอบบิท
แนสมิธเกิดในช่วงกลางคริสต์ทศวรรษ 1950 (ไม่ทราบวันเกิดแน่นอน) ที่เมืองออนตาริโอ ประเทศแคนาดา เป็นบุตรชายของนายทหารอากาศแคนาดา ดังนั้นชีวิตในช่วงแรกของแนสมิธจึงต้องโยกย้ายที่อยู่บ่อย ๆ เนื่องจากการงานอาชีพของพ่อ เขาต้องย้ายไปประเทศต่าง ๆ หลายแห่ง เช่น ฝรั่งเศส จนเมื่อแนสมิธย่างเข้าสู่วัยรุ่น จึงค่อยกลับมาอยู่ที่เมืองโตรอนโต
ครอบครัวของแนสมิธสนับสนุนให้เขาเข้าเรียนหลักสูตรด้านพาณิชย์ศิลป์ (Commercial Arts) ปี ค.ศ. 1972 แนสมิธได้ส่งภาพถ่ายผลงานวาดภาพของเขาจำนวนหนึ่งไปให้แก่โทลคีน ไม่กี่สัปดาห์ต่อมาเขาได้รับจดหมายตอบจากโทลคีนกล่าวชมเชยผลงานของเขา และให้ความเห็นเพิ่มเติมว่าบิลโบ แบ๊กกิ้นส์ ดูเด็กไปสักหน่อย การตอบจดหมายของโทลคีนครั้งนี้ทำให้หนุ่มน้อยแนสมิธในเวลานั้นมีความมั่นใจขึ้นอย่างมาก และทุ่มเทความตั้งใจในการตีความและสร้างงานศิลป์จากวรรณกรรมของโทลคีน

ผลงานของแนสมิธค่อนข้างจะเป็นแนวทางแบบ Luminism และวิคตอเรียนนีโอคลาสสิค ในเวลาต่อมาผลงานของเขาก็โดดเด่นเตะตาเหล่าสำนักพิมพ์ผู้ตีพิมพ์ผลงานของโทลคีน และได้นำผลงานของเขาไปพิมพ์ใน Tolkien Calendar เมื่อปี ค.ศ. 1987 หลังจากนั้นผลงานของเขาก็ได้บรรจุอยู่ในปฏิทินโทลคีนทุกปี และมีหลายปีที่มีการพิมพ์ปฏิทินรวมภาพผลงานของเขาแต่เพียงผู้เดียว (คือ ค.ศ. 1990, 2002, 2003, 2004 และ 2009)
เดือนตุลาคม ค.ศ. 1996 แนสมิธได้รับการทาบทามจากสำนักพิมพ์ให้วาดภาพประกอบแก่หนังสือ ซิลมาริลลิออน ฉบับพิมพ์ภาพประกอบ เป็นช่วงเวลาที่แนสมิธได้ทำงานร่วมกับ คริสโตเฟอร์ โทลคีน จนสนิทสนมกัน ซิลมาริลลิออนฉบับพิมพ์ภาพประกอบวางจำหน่ายในปี ค.ศ. 1998 ต่อมาในปี 2004 ได้ออกฉบับปรับปรุงครั้งที่สองและเพิ่มเติมภาพวาดของแนสมิธอีกหลายภาพ
ต้นปี ค.ศ. 1999 ผู้แทนของปีเตอร์ แจ็คสัน และนิวไลน์ ซีนีม่า ได้เชิญให้แนสมิธเข้าร่วมงานเป็นนักออกแบบศิลป์สำหรับภาพยนตร์ไตรภาคลอร์ดออฟเดอะริงส์ ร่วมกับ อลัน ลี และ จอห์น ฮาว แนสมิธไตร่ตรองอยู่นาน ในที่สุดก็ตอบปฏิเสธไปเนื่องจากเขาต้องการคงความเป็นศิลปินอิสระและไม่ต้องการไปอยู่ไกลถึงนิวซีแลนด์เป็นเวลานาน ๆ
แนสมิธได้รับยกย่องว่าเป็นนักวิชาการผู้เชี่ยวชาญวรรณกรรมของโทลคีนคนหนึ่ง ทั้งทางด้านประวัติศาสตร์ ตำนานปรัมปรา ศาสนา และด้านอื่น ๆ เขายังเป็นสมาชิกคนสำคัญขององค์กรที่เกี่ยวข้องกับวรรณกรรมของโทลคีนหลายแห่ง เช่น Tolkien Society, the Mythopoeic Society, และ Mensa's Beyond Bree
นอกจากนี้ แนสมิธยังเป็นนักดนตรี เขาเป็นนักกีตาร์ และนักร้องระดับเสียงเทเนอร์ ผลงานดนตรีของเขาส่วนมากก็ได้รับแรงบันดาลใจมาจากงานเขียนของโทลคีน อัลบัมแรกของเขาที่ทำออกจำหน่าย คือ The Hidden Door: Songs in the Key of Enchantment ออกวางแผงในปี ค.ศ. 2007 เขายังได้เข้าร่วมโครงการดนตรีที่ชื่อว่า Beren and Lúthien: A Song Cycle ร่วมกับเพื่อนของเขา คือ อเล็กซ์ ลิวอิส  และยังเป็นเพื่อนสนิทกับนักดนตรีผู้ก่อตั้งกลุ่ม โทลคีน เอนเซมเบิล ด้วย
== อ้างอิง ==
เท็ด แนสมิธ (กันยายน 2002). "About Me ". TedNasmith.com.
เท็ด แนสมิธ (3 กุมภาพันธ์ 2004). "Interview with Ted Nasmith, Tolkien Artist". Dreamish.com.
== แหล่งข้อมูลอื่น ==
เว็บไซต์ทางการของเท็ด แนสมิธ
บุคคลที่เกิดในคริสต์ทศวรรษ 1950
ศิลปินชาวแคนาดา
ปกรณัมชุดมิดเดิลเอิร์ธ
นักดนตรีชาวแคนาดา
จิตรกรชาวแคนาดา
จิตรกรภาพประกอบ
สมาชิกเมนซา
แม็ตต์ ดิลลอน

แม็ตธิว แซมสัน ดิลลอน (Matthew Samson Dillon) เกิดเมื่อวันที่ 18 กุมภาพันธ์ ค.ศ. 1964 เป็นนักแสดงชาวอเมริกันที่เคยได้รับการเสนอชื่อเข้าชิงรางวัลออสการ์ รางวัลลูกโลกทองคำ รางวัลบาฟต้า เขาเริ่มมีผลงานการแสดงตั้งแต่ปลายทศวรรษ 1970 เริ่มโด่งดังในฐานะทีนไอดอลในทศวรรษ 1980 และพัฒนาความสามารถในการแสดง จนได้รับการเสนอชื่อเข้าชิงรางัลออสการ์จากภาพยนตร์เรื่อง Crash
==ผลงาน==

==รางวัลและชื่อเข้าชิง==
==อ้างอิง==
==แหล่งข้อมูลอื่น==
นักแสดงอเมริกัน
บุคคลที่เกิดในปี พ.ศ. 2507
นักแสดงภาพยนตร์ชายชาวอเมริกัน
ชาวอเมริกันเชื้อสายไอริช
บุคคลที่ยังมีชีวิตอยู่
บุคคลจากรัฐนิวยอร์ก
นักแสดงชายชาวอเมริกันในศตวรรษที่ 20
นักแสดงชายชาวอเมริกันในศตวรรษที่ 21
ชาวอเมริกันเชื้อสายสกอตแลนด์
ชาวอเมริกันเชื้อสายเยอรมัน
นักแสดงละครโทรทัศน์ชายชาวอเมริกัน
มาริโอ โลเปซ

มาริโอ โลเปซ จูเนียร์ (Mario Lopez Jr.; เกิดวันที่ 10 ตุลาคม ค.ศ. 1973) เป็นนักแสดงและพิธีกรชาวอเมริกันที่มีผลงานซีรีส์ทางโทรทัศน์และภาพยนตร์รวมถึงละครบรอดเวย์หลายเรื่อง เขาเป็นที่รู้จักดีในบท เอ.ซี. สเลเตอร์ ในละครซิตคอมเรื่อง Saved By The Bell
นักแสดงอเมริกัน
บุคคลจากแซนดีเอโกบุคคลจากแซนดีเอโก
แอร์ (กลุ่มดนตรี)

แอร์ วงดนตรีดูโอแนวอิเลคโทรนิคจากฝรั่งเศส สมาชิกทั้งสองคือ Nicolas Godin และ Jean-Benoît Dunckel พวกเขาออกผลงานแรกคือ อีพี Premiers Symptômes เมื่อปี ค.ศ. 1997 ตามมาด้วยอัลบั้มแรก Moon Safari ในปีถัดมา หลังจากนั้นได้ออกผลงานออกมาสม่ำเสมอ จนถึงอัลบั้มล่าสุดคือ Pocket Symphony ที่ออกมาเมื่อปี ค.ศ. 2007
==สมาชิก==
Nicolas Godin
Jean-Benoît Dunckel
==ผลงาน==
===สตูดิโออัลบั้ม===
Moon Safari (ค.ศ. 1998)
The Virgin Suicides (ค.ศ. 2000)
10 000 Hz Legend (ค.ศ. 2001)
Talkie Walkie (ค.ศ. 2004)
Pocket Symphony (ค.ศ. 2007)
===อัลบั้มอื่นๆ===
อีพี Premiers Symptômes (ค.ศ. 1997)
อัลบั้มรีมิกซ์ Everybody Hertz (ค.ศ. 2002)
City Reading (ผลงานร่วมกับ Alessandro Baricco) (ค.ศ. 2003)
อัลบั้มดีเจมิกซ์ Late Night Tales: Air (ค.ศ. 2006)
==แหล่งข้อมูลอื่น==
เว็บไซต์อย่างเป็นทางการ
กลุ่มดนตรีสัญชาติฝรั่งเศส
กลุ่มดนตรีที่ก่อตั้งในปี พ.ศ. 2538
สนธิสัญญาสันติภาพมอสโก

สนธิสัญญาสันติภาพมอสโก ได้รับการลงนามโดยฟินแลนด์และสหภาพโซเวียต เมื่อวันที่ 12 มีนาคม ค.ศ. 1940 ส่วนการอนุมัติถูกเลื่อนออกไปเป็นวันที่ 21 มีนาคม ผลจากสนธิสัญญาเป็นการยุติสงครามฤดูหนาวซึ่งกินเวลา 105 วัน เงื่อนไขของสนธิสัญญา คือ ฟินแลนด์ต้องยกดินแดนบางส่วนให้แก่สหภาพโซเวียต ยินยอมให้สหภาพโซเวียตสร้างกองทัพในประเทศของตนได้ แต่ยังคงรักษาเอกราชของประเทศเอาไว้ และเป็นการยุติความพยายามของสหภาพโซเวียตในการยึดครองฟินแลนด์
== แหล่งข้อมูลอื่น ==
Text of the Moscow Peace Treaty
[http://heninen.net/sopimus/1940p_e.htm Protocol appended to the treaty of peace concluded between Finland and The Union of Soviet Socialist Republics on March 12, 1940
สงครามฤดูหนาว
สนธิสัญญาสันติภาพ
สนธิสัญญาสงครามโลกครั้งที่สอง
สนธิสัญญาเกี่ยวข้องกับฟินแลนด์
สนธิสัญญาเกี่ยวข้องกับสหภาพโซเวียต
ประเทศฟินแลนด์ในปี พ.ศ. 2483
ฝ่ายสัมพันธมิตร (สงครามโลกครั้งที่สอง)
ปีดาราศาสตร์สากล

ปีดาราศาสตร์สากล (International Year of Astronomy; IYA2009) ใน ค.ศ. 2009 เป็นปีการเฉลิมฉลองครบรอบ 400 ปีการค้นพบครั้งสำคัญทางดาราศาสตร์ คือการใช้กล้องโทรทรรศน์สำรวจดวงดาวเป็นครั้งแรกโดยกาลิเลโอ และการตีพิมพ์ผลงานเรื่อง Astronomia nova ของโยฮันเนส เคปเลอร์ ประกาศในการประชุมสมัชชาใหญ่แห่งสหประชาชาติครั้งที่ 62 โดยมีกิจกรรมต่าง ๆ ที่สหภาพดาราศาสตร์สากลจัด และองค์การยูเนสโก ซึ่งเป็นหน่วยงานหนึ่งของสหประชาชาติที่รับผิดชอบงานด้านการศึกษา วิทยาศาสตร์ และวัฒนธรรม สนับสนุน ทั้งนี้ มีพิธีเปิดอย่างเป็นทางการที่กรุงปารีส ในวันที่ 15-16 มกราคม ค.ศ. 2009
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ ปีดาราศาสตร์สากล 2009
การประกาศปีดาราศาสตร์สากล โดยคณะกรรมการบริหารองค์การยูเนสโก
สหประชาชาติ
ดาราศาสตร์
Å

Å เป็นตัวอักษรที่พบได้ในหลาย ๆ ภาษา โดยเฉพาะภาษากลุ่มเจอร์แมนิก เช่น ภาษาสวีเดน อักษรดังกล่าวก็คืออักษร A ที่มีห่วงอยู่ด้านบน โดยจะใช้แทนเสียงที่แตกต่างไปจากเสียง a ในภาษานั้น ๆ
อักษรละติน
เจ้าหญิงมะซะโกะ

เจ้าหญิงมะซะโกะ อาจหมายถึง
เจ้าหญิงมะซะโกะ (พ.ศ. 1493–1543) พระราชธิดาในจักรพรรดิซุซะกุ และเป็นจักรพรรดินีในจักรพรรดิเรเซ
เจ้าหญิงมะซะโกะ (พ.ศ. 2196–2255) พระราชธิดาในจักรพรรดิเรเง็ง
เจ้าหญิงมะซะโกะ เจ้าหญิงสึเนะ (พ.ศ. 2431–2483) พระราชธิดาในจักรพรรดิเมจิ
เจ้าหญิงมะซะโกะแห่งนะชิโมะโตะ (พ.ศ. 2444–2532) พระธิดาในเจ้าชายโมะริมะซะ เจ้าชายนะชิโมะโตะ และเป็นพระชายาในมกุฎราชกุมารอึยมินแห่งเกาหลี
เจ้าหญิงมะซะโกะแห่งคุนิ (พ.ศ. 2469) พระธิดาในเจ้าชายอะซะอะกิระ เจ้าชายคุนิ
เจ้าหญิงมะซะโกะแห่งมิกะซะ (พ.ศ. 2494) พระธิดาในเจ้าชายทะกะฮิโตะ เจ้าชายมิกะซะ
เจ้าหญิงมะซะโกะ มกุฎราชกุมารีแห่งญี่ปุ่น (พ.ศ. 2506) พระชายาในเจ้าชายนะรุฮิโตะ มกุฎราชกุมารแห่งญี่ปุ่น
มิสไทยแลนด์ยูนิเวิร์ส 2552

มิสไทยแลนด์ยูนิเวิร์ส 2552 เป็นการประกวดปีที่ 10 นับแต่ที่จัดขึ้นครั้งแรก เมื่อปี พ.ศ. 2543 โดย สถานีโทรทัศน์สีกองทัพบกช่อง 7 ได้ดำเนินการจัดขึ้น โดยทำการเก็บตัวเพื่อร่วมทำกิจกรรม ระหว่างการประกวด ที่ เกาะสมุย, จังหวัดสุราษฎร์ธานี  และการประกวดรอบตัดสินในวันที่ 28 มีนาคม พ.ศ. 2552 ณ ห้องบางกอกคอนเวนชั่นเซ็นเตอร์ โรงแรมโซฟิเทล เซ็นทารา แกรนด์ กรุงเทพฯ (ลาดพร้าว) ผู้ได้รับตำแหน่งจะได้เป็นตัวแทนสาวไทย เดินทางไปประกวดนางงามจักรวาลหรือมิสยูนิเวิร์ส ปี 2009 ณ ประเทศบาฮามาส ช่วงเดือนสิงหาคมนี้ โดยรอบตัดสินมีสาวงามเข้าร่วมการประกวด 44 คน โดยมี กวินตรา โพธิจักร มิสไทยแลนด์ยูนิเวิร์ส 2551 เป็นผู้มอบมงกุฏให้กับ ชุติมา ดุรงค์เดช
ก่อนหน้านี้ จังหวัดสมุทรสงครามได้เสนอขอเป็นสถานที่เก็บตัว เพื่อให้ผู้เข้าประกวดร่วมทำกิจกรรม ในช่วงประมาณเดือนมีนาคม แต่ทางจังหวัดได้ปฏิเสธการเสนอตัวดังกล่าวในภายหลัง เนื่องจากเห็นว่า ศักยภาพของพื้นที่จังหวัด ยังไม่มีความเหมาะสมเพียงพอ ทั้งในเรื่องของสถานที่พัก เวทีการประกวด และงบประมาณในการจัดประกวด
== ผลการประกวด ==
==ตำแหน่งต่างๆ==
==ผู้เข้าประกวด==
== แหล่งข้อมูลอื่น ==
มิสไทยแลนด์ยูนิเวิร์ส 2552 
สมุทรสงครามงดเป็นเจ้าภาพมิสไทยแลนด์ยูนิเวิร์ส ปี 2552
มิสยูนิเวิร์สไทยแลนด์
ประเทศไทยในปี พ.ศ. 2552